ΕΠΑΝΑΛΗΠΤΙΚΕΣ ΕΡΩΤΗΣΕΙΣ ΓΙΑ ΤΙΣ ΕΞΕΤΑΣΕΙΣ ΙΟΥΝΙΟΥ 2023 Γ’ ΓΥΜΝΑΣΙΟΥ

ΝΕΡΟ

1) Τι χημική ένωση είναι, οργανική ή ανόργανη; Σε τι ποσοστό βρίσκεται στη φύση και στους οργανισμούς;

2) Ποια είναι η σημασία της μεγάλης διαλυτικής του ικανότητας για τους οργανισμούς; Πώς αποδίδουν αυτοί στο περιβάλλον, το νερό που προσλαμβάνουν;

3) Γιατί το νερό της θάλασσας είναι αλμυρό αφού τα ποτάμια που χύνονται σ’ αυτήν περιέχουν γλυκό νερό;

ΟΡΓΑΝΙΚΕΣ ΕΝΩΣΕΙΣ

1) Ποιες είναι, από τι αποτελούνται, ο ρόλος τους και παραδείγματα.

ΕΥΚΑΡΥΩΤΙΚΟ ΚΥΤΤΑΡΟ

1) Τι σημαίνει ευκαρυωτικό;

2) Να μπορείτε να εξηγήσετε τη δομή και τη λειτουργία των οργανιδίων: πλασματική μεμβράνη, πυρήνας, μιτοχόνδρια, χλωροπλάστες και κυτταρικό τοίχωμα.

ΣΧΕΣΕΙΣ ΓΕΝΙΚΑ ΚΑΙ ΤΡΟΦΙΚΕΣ ΣΧΕΣΕΙΣ ΜΕΤΑΞΥ ΟΡΓΑΝΙΣΜΩΝ

1) Να μπορείτε να περιγράψετε σχέσεις που αναπτύσσονται μεταξύ ατόμων ίδιου ή διαφορετικών πληθυσμών και να δίνετε παραδείγματα.

2) Να γνωρίζετε πώς οι οργανισμοί εξασφαλίζουν τροφή (υλικά+ενέργεια) και να μπορείτε να περιγράψετε τη ροή της ενέργειας από τον ήλιο προς τους αυτότροφους και στη συνέχεια στους ετερότροφους οργανισμούς, καθώς και το ρόλο των αποικοδομητών σε ένα οικοσύστημα.

3) Να γνωρίζετε τι είναι τροφική αλυσίδα-πλέγμα –πυραμίδα, τι δείχνουν τα βέλη, πώς τοποθετούμε οργανισμούς στα διάφορα τροφικά επίπεδα μιας πυραμίδας, να φτιάχνετε τροφικές αλυσίδες από τους οργανισμούς μιας πυραμίδας και τι μπορεί να συμβεί αν εξαφανιστεί κάποιο από αυτά τα επίπεδα.

ΚΑΡΥΟΤΥΠΟΣ-ΧΡΩΜΟΣΩΜΑΤΑ-ΝΟΥΚΛΕΙΚΑ ΟΞΕΑ

1) Από τι αποτελούνται τα χρωμοσώματα; Ποια λέγονται ομόλογα, φυλετικά, αυτοσώματα;

2) Να μπορείτε να μελετήσετε έναν καρυότυπο (αριθμό χρωμοσωμάτων, φύλο ατόμου, απλοειδής ή διπλοειδής οργανισμός)

3) Να γνωρίζετε τις ομοιότητες και διαφορές μεταξύ DNA-RNA, καθώς και τη συμπληρωματικότητα των αζωτούχων βάσεων. Να μπορείτε να λύσετε απλές ασκήσεις με ποσοστά βάσεων.

ΑΛΛΗΛΟΜΟΡΦΑ-ΚΥΤΤΑΡΙΚΗ ΔΙΑΡΕΣΗ

1) Να γνωρίζετε ποια αλληλόμορφα λέγονται επικρατή και πoια υπολειπόμενα, πώς συμβολίζονται και πότε εκδηλώνουν τη δράση τους. Τι σημαίνει ομόζυγο και τι ετερόζυγο άτομο.

2) Να μπορείτε να λύσετε απλές ασκήσεις με αλληλόμορφα όπως αυτή (ασκ. 1, σελ.104)

3) Να γνωρίζετε τα είδη της κυτταρικής διαίρεσης καθώς και τις διαφορές μεταξύ μίτωσης και μείωσης

 ΚΑΛΟ ΔΙΑΒΑΣΜΑ !!